
Здравейте, имам проблем с един от съседите си. Живея на първи етаж и съседът до мен храни бездомни котки до моя балкон. Към него се присъединяват и хора от други входове. Тези животни се увеличават, а освен това вече се и размножават ( под моя балкон ). В резултат на това миризмата е отвратителна, появиха се и много насекоми. В допълнение има и съседи, които си изхвърлят боклука през терасите. Говорих и със съседа и с домоуправителя, но резултата е абсолютна липса на внимание от страна на домоуправителя и обиди от хранещите котките. Искам да попитам какви са правата ми в този случай?


 

Проблем с бездомни животни
==========================

 

Здравейте, Нина,


можете да поискате въпросът да бъде поставен на общо събрание на етажната собственост, което обаче следва да бъде свикано от управителя на ЕС. Също така, е добре да уточните за кой град става въпрос, защото например в София има определени общински структури относно бездомните кучета и котки.


Поздрави,  

адв. Николина Митова  

тел. 0898 303092


